PIB Headquarters
कोविड-19 पर पीआईबी का बुलेटिन
|
|
- 1.73 लाख मामले, पिछले 45 दिनों में दैनिक नये मामले अपने सबसे निचले स्तर पर
- दो दिनों से दैनिक नए मामले दो लाख से कम
- रिकवरी रेट बढ़कर 90.80 प्रतिशत हुआ
- दैनिक पॉजिटिविटी रेट 8.36% है; लगातार पांचवें दिन 10% से कम
- कोविड से प्रभावित बच्चों की सहायता और सशक्तिकरण के लिए पीएम केयर्स फॉर चिल्ड्रन– एम्पावरमेंट ऑफ कोविड अफेक्टेड चिल्ड्रेन का शुभारंभ
- ऑक्सीजन एक्सप्रेस ट्रेनों ने 20000 एमटी एलएमओ की आपूर्ति का आंकड़ा पार किया
- 305 ऑक्सीजन एक्सप्रेस ट्रेनों ने देश भर में ऑक्सीजन की आपूर्ति की
#Unite2FightCorona
#IndiaFightsCorona
पत्र सूचना कार्यालय
सूचना और प्रसारण मंत्रालय
भारत सरकार
1.73 लाख नये मामले के साथ पिछले 45 दिनों में दैनिक नये मामले अपने सबसे निचले स्तर पर रहे, पिछले दो दिनों से दैनिक नये मामलों की संख्या दो लाख से भी कम रही
- भारत में कोविड-19 के सक्रिय मामलों की संख्या घटकर आज 22,28,724 हो गयी। 10 मई 2021 को अपने आखिरी चरम पर पहुंचने के बाद से सक्रिय मामलों की संख्या में कमी आयी है। पिछले 24 घंटे में सक्रिय मामलों की संख्या में कुल 1,14,428 की कमी आयी है और सक्रिय मामले अब देश में कुल कोविड पॉजिटिव मामलों का सिर्फ 8.04 प्रतिशत है।
- पिछले दो दिनों से नये मामलों की संख्या दो लाख से कम दर्ज की जा रही है। पिछले 24 घंटे में 1,73,790 नये मामले सामने आए।
- साथ ही भारत में बीमारी से स्वस्थ होने वाले लोगों की दैनिक संख्या कोविड-19 के दैनिक नए मामलों से लगातार 16वें दिन ज्यादा हैं। पिछले 24 घंटे में बीमारी से 2,84,601 लोग स्वस्थ हुए हैं। पिछले 24 घंटे में दैनिक नये मामलों की तुलना में बीमारी से 1,10,811 ज्यादा लोग स्वस्थ हुए हैं।
- साप्ताहिक पॉजिटिविटी रेट इस समय 9.84 प्रतिशत है जबकि दैनिक पॉजिटिविटी रेट घटकर आज 8.36 प्रतिशत हो गया। यह लगातार पांच दिनों से 10 प्रतिशत से कम बना हुआ है।
- भारत में राष्ट्रव्यापी टीकाकरण अभियान के तीसरे चरण के तहत आज देश में कोविड-19 टीके की लगाई खुराक की संख्या 20.89 करोड़ का आंकड़ा पार गई। भारत, अमेरिका के बाद 20 करोड़ खुराक लगाने का ऐतिहासिक मुकाम हासिल करने वाला दूसरा देश है।
ज्यादा जानकारी के लिए: https://pib.gov.in/PressReleasePage.aspx?PRID=1722675
कोविड से प्रभावित बच्चों की सहायता और सशक्तिकरण के लिए पीएम केयर्स फॉर चिल्ड्रन – एम्पावरमेंट ऑफ कोविड अफेक्टेड चिल्ड्रेन का शुभारंभ किया गया
प्रधानमंत्री श्री नरेन्द्र मोदी ने कोविड-19 के कारण अपने माता-पिता को खो देने वाले बच्चों की सहायता करने के लिए उठाये जा सकने वाले कदमों के बारे में चर्चा और विचार-विमर्श करने के लिए एक महत्वपूर्ण बैठक की अध्यक्षता की। प्रधानमंत्री ने वर्तमान कोविड महामारी से प्रभावित बच्चों के लिए कई सुविधाओं की घोषणा की। इन उपायों की घोषणा करते हुए प्रधानमंत्री ने इस बात पर जोर दिया कि बच्चे देश के भविष्य का प्रतिनिधित्व करते हैं और देश बच्चों की सहायता एवं सुरक्षा के लिए हरसंभव प्रयास करेगा ताकि वे मजबूत नागरिक के रूप में उभरें और उनका भविष्य उज्ज्वल हो। प्रधानमंत्री ने कहा कि ऐसे कठिन समय में एक समाज के रूप में यह हमारा कर्तव्य है कि हम अपने बच्चों की देखभाल करें और उनमें एक उज्ज्वल भविष्य की आशा जगाएं। कोविड-19 के कारण माता-पिता दोनों या माता-पिता में से जीवित बचे या कानूनी अभिभावक/दत्तक माता-पिता को खोने वाले सभी बच्चों को 'पीएम-केयर्स फॉर चिल्ड्रन' योजना के तहत सहायता दी जाएगी। उन्होंने यह भी कहा कि जिन उपायों की घोषणा की जा रही है, वे सिर्फ पीएम केयर्स फंड जोकि कोविड-19 के खिलाफ भारत की लड़ाई में सहायता करेगा, में उदार योगदान के कारण संभव हुए हैं।
ज्यादा जानकारी के लिए: https://pib.gov.in/PressReleasePage.aspx?PRID=1722781
राज्यों/केंद्र शासित प्रदेशों को 22.77 करोड़ से अधिक टीके उपलब्ध कराये गए
भारत सरकार ने अभी तक, नि:शुल्क श्रेणी और राज्यों की प्रत्यक्ष खरीद श्रेणी दोनों ही माध्यम से राज्यों/केंद्र शासित प्रदेशों को 22.77 करोड़ टीकों से अधिक  उपलब्ध कराए हैं।
इसमें से अपव्यय सहित कुल 20,80,09,397 टीकों का उपभोग हुआ है ।
राज्यों/केंद्र शासित प्रदेशों के पास टीकाकरण के लिए अभी भी 1.82 करोड़ से अधिक  खुराक उपलब्ध हैं।
ज्यादा जानकारी के लिए: https://pib.gov.in/PressReleasePage.aspx?PRID=1722621
कोविड राहत सामग्री की नवीनतम जानकारी
भारत सरकार को 27 अप्रैल, 2021 से विभिन्न देशों/संगठनों से कोवड-19 राहत चिकित्सा सामग्री तथा उपकरण प्राप्त हो रहे हैं। इन सामग्रियों और उपकरणों को तेजी से राज्यों/ केंद्र शासित प्रदेशों को वितरित किए जा रहे हैं/भेजे जा रहे हैं।
27 अप्रैल, 2021 से 28 मई, 2021 तक कुल 18,040 ऑक्सीजन कंसंट्रेटर; 19,085 ऑक्सीजन सिलेंडर; 19 ऑक्सीजन जेनरेशन प्लांट; 15,256 वेंटिलेटर/बीआईपीएपी; 7.7 लाख रेमडेसिविर इंजेक्शन; 12 लाख फैवीपिराविर टैबलेट सड़क तथा हवाई मार्गों से भेजे गए हैं।
ज्यादा जानकारी के लिए: https://pib.gov.in/PressReleasePage.aspx?PRID=1722703
सरकार ने रेमडेसिविर का केंद्रीय आवंटन बंद करने का फैसला किया, रेमडेसिविर की 50 लाख शीशियों का रणनीतिक भंडार बना रहेगा
रसायन और उर्वरक राज्य मंत्री श्री मनसुख मंडाविया ने बताया कि प्रधानमंत्री श्री नरेन्द्र मोदी के नेतृत्व में रेमडेसिविर का उत्पादन 11 अप्रैल 2021 को हो रही प्रतिदिन 33,000 शीशियों से दस गुना बढ़कर अब 3,50,000 शीशी प्रतिदिन हो गया है।
मंत्री ने आगे बताया कि सरकार ने रेमडेसिविर उत्पादन करने वाले संयंत्रों की संख्या भी एक महीने के भीतर 20 से बढ़ाकर 60 कर दी है। उन्होंने कहा कि अब देश में पर्याप्त रेमडेसिविर है क्योंकि आपूर्ति मांग से कहीं अधिक है। श्री मंडाविया ने कहा कि सरकार ने राज्यों को रेमडेसिविर का केंद्रीय आवंटन बंद करने का फैसला लिया है। उन्होंने नेशनल फार्मास्युटिकल्स प्राइसिंग एजेंसी और सीडीएससीओ को देश में रेमडेसिविर की उपलब्धता पर लगातार नजर रखने का निर्देश दिया है।
उन्होंने कहा कि भारत सरकार ने आपातकालीन आवश्यकता के लिए रणनीतिक भंडार के रूप में बनाए रखने के लिए रेमडेसिविर की 50 लाख शीशियां खरीदने का भी फैसला किया है।
ज्यादा जानकारी के लिए: https://pib.gov.in/PressReleasePage.aspx?PRID=1722714
ऑक्सीजन एक्सप्रेस ट्रेनों ने 20000 एमटी एलएमओ की आपूर्ति के आंकड़े को पार किया, 305 ऑक्सीजन एक्सप्रेस ट्रेनों ने देश भर में ऑक्सीजन की आपूर्ति की
भारतीय रेल देश भर में विभिन्न राज्यों को तरल मेडिकल ऑक्सीजन  की आपूर्ति के द्वारा राहत पहुंचाने के अपने सफर को जारी रखे हुए है। अभी तक, भारतीय रेल ने देश के विभिन्न राज्यों को 1237 से ज्यादा टैंकरों में 20770 एमटी से ज्यादा एलएमओ की आपूर्ति की है। अभी तक 305 ऑक्सीजन एक्सप्रेस अपना सफर पूरा कर चुकी हैं और विभिन्न राज्यों में राहत पहुंचा चुकी हैं। असम को आज 4 टैंकरों में 80 एमटी तरल मेडिकल ऑक्सीजन  के साथ तीसरी ऑक्सीजन एक्सप्रेस प्राप्त हो गई।
ज्यादा जानकारी के लिए: https://pib.gov.in/PressReleasePage.aspx?PRID=1722782
एनसीपीसीआर ने राज्यों/केंद्र शासित प्रदेशों से कोविड-19 के कारण माता-पिता या दोनों में से किसी एक को खो देने वाले बच्चों का डाटा ऑनलाइन ट्रैकिंग पोर्टल "Bal Swaraj " पर अपलोड करने को कहा है
राष्ट्रीय बाल अधिकार संरक्षण आयोग  ने किशोर न्याय अधिनियम, 2015 की धारा 109 के अंतर्गत एक निगरानी प्राधिकरण के रूप में अपने कार्य को आगे बढ़ाते हुए और कोविड-19 से प्रभावित बच्चों से संबंधित बढ़ती समस्या को देखते हुए देखभाल और सुरक्षा की आवश्यकता वाले बच्चों के लिए ऑनलाइन ट्रैकिंग पोर्टल "Bal Swaraj  तैयार किया है। आयोग का यह पोर्टल देखभाल और संरक्षण की आवश्यकता वाले बच्चों के लिए ऑन लाइन ट्रैकिंग तथा डिजिटल रियल टाइम व्यवस्था के उद्देश्य से बनाया गया है।
ज्यादा जानकारी के लिए: https://pib.gov.in/PressReleasePage.aspx?PRID=1722728
प्रौद्योगिकी विकास परिषद  से सहायता प्राप्त स्टार्ट-अप्स कोविड-19 से लड़ाई में महत्वपूर्ण भूमिका निभा रहे हैं
विज्ञान आधारित स्टार्ट-अप्स जन साधारण के लिए नई प्रौद्योगिकियां लाकर कोविड-19 के खिलाफ लड़ाई में सक्रिय भूमिका निभा रहे हैं और इस वैश्विक महामारी से निपटने में देश की मदद कर रहे हैं। जैसे कि अनुसंधानकर्ताओं, उद्योगपतियों और उद्यमियों ने सभी मोर्चों पर इस भीषण लड़ाई के लिए अपनी सारी ऊर्जा और शक्ति को एकीकृत किया है, कई विज्ञान आधारित स्टार्ट-अप्स ने भी नई-नई प्रौद्योगिकियां खोजने, अपनी मौजूदा प्रौद्योगिकी में बदलाव करने, अपने कार्यों में तेजी लाने और सरकार के सहयोग से इन प्रौद्योगिकियों को व्यावसायिक बनाने का काम किया है।
इस दौरान देश को सशक्त बनाने के लिए पीपीई किट, मास्क के उत्पादन, जांच की आधारभूत सुविधाओं और नये टीकों के लिए शोध बढ़ाने के लिए अपनी क्षमताओं, आधारभूत ढांचे एवं उपलब्ध संसाधनों का उचित एवं तर्कसंगत प्रयोग किया गया। विज्ञान और प्रौद्योगिकी मंत्रालय के अंतर्गत विधिवत गठित प्रौद्योगिकी विकास परिषद  से प्राप्त वित्तीय सहायता से कई स्टार्ट-अप्स ने पीपीई किट, मास्क, थर्मल स्कैनर, परीक्षण किट, सैनिटाइजर्स और चिकित्सा उपकरणों को बाजार में उतारा और कोविड-19 के विरूद्ध भारत लड़ाई में अपना सकारात्मक योगदान दिया है।
ज्यादा जानकारी के लिए: https://pib.gov.in/PressReleasePage.aspx?PRID=1722774
पावरग्रिड ने कोविड-19 महामारी के दौरान महत्वपूर्ण बुनियादी ढांचा सहायता प्रदान किया
भारत सरकार के विद्युत मंत्रालय के तहत महारत्न सीपीएसयू पावर ग्रिड कॉरपोरेशन ऑफ इंडिया लिमिटेड  देशभर के विभिन्न राज्यों को सहायता प्रदान करके कोविड-19 के खिलाफ भारत की लड़ाई में समर्थन और योगदान करने की दिशा में सक्रिय रूप से काम कर रहा है। बेहतर स्वास्थ्य सुविधाओं की दिशा में योगदान देने के अपने समर्पित प्रयासों के माध्यम से पावरग्रिड ने कॉरपोरेट सामाजिक उत्तरदायित्व  के तहत पंजाब, सिक्किम, मिजोरम और केंद्रशासित प्रदेश लद्दाख को लगभग 2.66 करोड़ रुपये की लागत वाले कोल्ड चेन उपकरण  प्रदान किए हैं। वहीं लेह और लद्दाख के दूरदराज के इलाकों में कोविड-19 टीकाकरण अभियान को सुविधाजनक बनाने के लिए दो इंसुलेटेड वैन भी उपलब्ध कराई गई हैं। इसके अलावा ऑक्सीजन सहायता के लिए पावरग्रिड, ताऊ देवी लाल स्टेडियम, गुरुग्राम  में 2x50 एनएम3 प्रति घंटे की क्षमता वाले और जैसलमेर  में 50 एनएम3 प्रति घंटे की क्षमता वाले ऑक्सीजन उत्पादन संयंत्र स्थापित करने जा रहा है।
ज्यादा जानकारी के लिए: https://pib.gov.in/PressReleasePage.aspx?PRID=1722742
कोविड-19 की वजह से लगे दूसरे लॉकडाउन के दौरान केवीआईसी को मिले 45 करोड़ रुपए के सरकारी खरीद ऑर्डर से खादी कारीगरों को बड़ी मदद
खादी कारीगरों के लिए पर्याप्त रोजगार के अवसरों ने उन्हें एक बार फिर वित्तीय संकट से लड़ने में मदद की है, क्योंकि देश के अधिकांश हिस्से कोविड-19 महामारी की दूसरी लहर के चलते लॉकडाउन में हैं। इस साल मार्च से मई के बीच मैन्युफैक्चरिंग और सर्विस सेक्टर को भारी झटका लगने के बावजूद खादी और ग्रामोद्योग आयोग  को 45 करोड़ रुपये से ज्यादा के खरीद ऑर्डर मिले है़ जो लाखों खादी कारीगरों को आजीविका प्रदान करने में मददगार साबित होंगे। यह खरीद ऑर्डर जनजातीय मामलों के मंत्रालय, भारतीय रेल और एयर इंडिया से आए हैं।
ज्यादा जानकारी के लिए: https://pib.gov.in/PressReleasePage.aspx?PRID=1722679
IMPORTANT TWEETS